b"\n_START_ARTICLE_\nThe Sims 2: Seasons\n_START_SECTION_\nNoves caracter\xc3\xadstiques\n_START_PARAGRAPH_\nThe Sims 2: Seasons introdueix diferents canvis en el videojoc, entre ells el canvi de climes, el qual afectar\xc3\xa0 els Sims. Quan els sims es trobin fora de casa seva llurs necessitats cauran molt lentament, el qual es tradueix en un major temps per a activitats en l'exterior. Evidentment, tamb\xc3\xa9 estan incloses en el videojoc les quatre estacions: primavera, estiu, tardor i hivern. Cada estaci\xc3\xb3 i la seva respectiva climatologia (tempestes el\xc3\xa8ctriques, pluges torrencials, pluja de neu, dies solejats, etc.) poden afectar radicalment les necessitats, desitjos i pors dels Sims (aix\xc3\xb2 s\xc3\xad, relacionades amb el clima). A la primavera els Sims tenen una gran oportunitat d'enamorar-se amb m\xc3\xa9s facilitat. A l'estiu \xc3\xa9s molt m\xc3\xa9s senzill per als Sims fer amics, aix\xc3\xad com aconseguir punts d'aspiraci\xc3\xb3 relacionats amb la popularitat. A la tardor els Simsaniran de millor humor al treball, i com a conseq\xc3\xbc\xc3\xa8ncia, ascendiran i pujaran llurs habilitats (cuina, l\xc3\xb2gica, etc.) m\xc3\xa9s r\xc3\xa0pidament. A l'hivern es reuniran amb els membres de la seva fam\xc3\xadlia per a celebrar el Nadal, per exemple, i podran divertir-se creant un ninot de neu o tenint una lluita amb boles de neu. Per\xc3\xb2 s'ha d'anar amb compte, ja que de no abrigar-se b\xc3\xa9, podrien morir a causa del fred. El jugador t\xc3\xa9 la possibilitat d'escollir l'estaci\xc3\xb3 amb la que desitja jugar en el seu barri. D'acord amb l'estaci\xc3\xb3 escollida existiran diferents canvis clim\xc3\xa0tics o una climatologia constant sense que les estacions vagin alterant, segons la configuraci\xc3\xb3 establerta._NEWLINE_Aquesta expansi\xc3\xb3 inclou sis nous treballs amb llurs respectius nivells i ascensos; aventures, juganer, carrera musical, c\xc3\xa0rrecs de la llei, periodisme i professor. Els Sims eran capa\xc3\xa7os de crear el seu propi hort i conrear-hi diferents plantes i fruites segons el clima i l'estaci\xc3\xb3, entre les quals es troben taronges, llimones, pomes, tom\xc3\xa0quets, cogombres, faves... Cada planta creixer\xc3\xa0 en l'estaci\xc3\xb3 adequada. Utilitza la collita per a crear extravagants beuratges amb multitud d'efectes o \xc3\xa0dhuc muntar negocis de collita o viure solament d'un petit hort. Tamb\xc3\xa9 es podran pescar diferents varietats de peixos, tant per a participar en concursos com si es tract\xc3\xa9s d'un art, com per vendre'ls o que finalment acabin a la barbacoa. Tamb\xc3\xa9 es poden utilitzar una s\xc3\xa8rie de pesticides, per\xc3\xb2 si s'empren en exc\xc3\xa9s el Sim correr\xc3\xa0 el greu risc de convertir-se en un Sim-Planta. Si aix\xc3\xb2 pass\xc3\xa9s, els Sims hauran d'actuar de manera diferent de com ho fan els Sims normals, per\xc3\xb2 podran casar-se i tenir fills d'una manera una mica estranya, car els conreen com si fossin, que de fet ho s\xc3\xb3n, plantes._NEWLINE_Com passava en anteriors expansions de The Sims 2, s'inclouen nous objectes, entre els quals es troben un tobogan per a la piscina, una pista de patinatge, un hivernacle, un pou, nous sets de cuina amb tem\xc3\xa0tica campestre i diverses eines per a millorar el jard\xc3\xad o l'hort. A m\xc3\xa9s, cada estaci\xc3\xb3 vindr\xc3\xa0 acompanyada de llurs respectives activitats (guerres de boles de neu per a l'hivern, pesca per a la tardor, guerres de pistoles d'aigua per a l'estiu i primavera... entre moltes altres). Una altra caracter\xc3\xadstica completament nova en aquest joc \xc3\xa9s la possibilitat d'escollir diferents pentinats per a ocasions diferents. Per exemple, abans, al Creador de Sims els jugadors escollien per als Sims un sol tipus de pentinat per fer totes les activitats disponibles. Ara, els Sims poden triar un determinat tipus de pentinat per anar al treball, un altre per anar a un solar comunitari... sense haver de comprar un mirall per a canviar-se'n el pentinat cada cop que els Sims vulguin fer un tipus o un altre d'activitat. A m\xc3\xa9s, es pot triar un nou tipus de vestimenta coneguda com la vestimenta de l'exterior, la qual canviar\xc3\xa0 segons l'estaci\xc3\xb3 quan estiguis fora de casa._NEWLINE_Algunes caracter\xc3\xadstiques, que ja existien en altres expansions, com el sistema de punts d'influ\xc3\xa8ncia i els desitjos de tota la vida i les ins\xc3\xadgnies de talent (The Sims 2: Open for Business) s'inclouen en el joc de The Sims 2: Seasons. Tot i que les ins\xc3\xadgnies de talent de rob\xc3\xb2tica, fabricaci\xc3\xb3 de joguines, etc. de The Sims 2: Open for Business no estan incloses, si s'hi inclouen dues de noves: ins\xc3\xadgnies de jardineria i pesca, les quals podran \xc3\xa9sser gaudides juntament amb les altres, si ambd\xc3\xb3s packs d'expansi\xc3\xb3 estan instal\xc2\xb7lats._NEWLINE_A m\xc3\xa9s de la gran varietat de nous objectes, roba i eines que inclou el joc, s'ha afegit un nou barri._NEWLINE_Per convertir-se en Sim-Planta s'ha d'arruixar l'hort sense hivernacle i hi ha un 30% de possibilitats que es transformi en planta; ser\xc3\xa0 verd i les seves necessitats seran d'amor, llum i aigua, podran emprar espores de felicitat, amb les quals poden plantar fills, els quals tamb\xc3\xa9 seran verds. Nom\xc3\xa9s poden ser Sims-Plantes els infants, adults i ancians, i si es vol tornar a ser un Sim normal s'ha de trucar al club de jardineria i comprar el beuratge plantificina._NEWLINE_Un dels nous personatges \xc3\xa9s un ping\xc3\xbc\xc3\xad que apareixer\xc3\xa0 en qualsevol moment de la partida, sigui l'estaci\xc3\xb3 que sigui, parlar\xc3\xa0 amb els objectes de la casa i nom\xc3\xa9s es pot mimar-lo o fer-lo fora._NEWLINE_Compte amb els nens i infants! Quan un nen est\xc3\xa0 molt fred s'avisar\xc3\xa0 que s'ha d'escalfar o vindr\xc3\xa0 l'assistent social per emportar-se'l. S'ha de fer que begui xocolata calenta o que s'escalfi a la xemeneia."